Lauri Eriksson

Lauri Eriksson (s. 23. syyskuuta 1965 Helsinki) on suomalainen valokuvaaja. Eriksson on opiskellut yhteiskuntapolitiikkaa ja taidehistoriaa Helsingin yliopistossa, josta valmistui valtiotieteiden kandidaatiksi ja filosofian maisteriksi.Lauri Erikssonin kotisivu Hän valokuvasi 1990-luvulla ja 2000-luvun alussa muotokuvia sekä kotimaisiin että ulkomaisiin aikakaus- ja sanomalehtiin.

Erikssonin teoksissa vuorottelevat maisemat, muotokuvat ja arkistodokumentit. Hän on julkaissut kirjoja, pitänyt valokuvanäyttelyitä ja kirjoittanut artikkeleita kuvataiteesta muun muassa Taide-lehteen. Hänen näyttelynsä Suomi Pictures ja valokuvakirja tarkastelivat lähiösukupolven elämää. 22 tapausta asunnottomuudesta -näyttelyssä oli muotokuvia pitkään asunnottamana olleista miehistä. Eriksson kysyi miehiltä, miten he arvioivat elämäänsä, kykyjään ja mahdollisuuksiaan, sekä onko heillä muun muassa sosiaalisia verkostoja. 22 tapausta asunnottomuudesta valittiin 2016 Fotofinlandia-finalistiksi.Fotofinlandia 2016. #Lauri Eriksson. Viitattu 12.10.2025. Suomi Pictures -valokuvanäyttely nähtiin Designmuseon lisäksi Tokiossa sijaitsevassa Rocket-galleriassa 2002. Syksyllä 2024 Erikssonin valokuvat olivat esillä Emil Aaltosen museossa, ja samalla julkaistiin  valokuvateos Muodonmuutoksia. Kirja sisältää Erikssonin ja Joel Karppasen kirjoittamat esseet.  

Erikssonin vuonna 2021 ilmestynyt valokuvakirja Sumunhimmeä maisema – Polaroideja lähiluonnosta esiteltiin Helsingin Sanomissa yhtenä kuudesta kiinnostavasta vuoden aikana ilmestyneestä taidekirjoista. Kirja sisältää valokuvien lisäksi Erikssonin esseen Polaroid-valokuvista, toisen kirjan esseen on kirjoittanut taidehistorian professori Ville Lukkarinen. Erikssonin Polaroid-valokuvia nähtiin myös Suomen valokuvataiteen museon Polaroid-ryhmänäyttelyssä 2012.  

Eriksson on toiminut vierailevana luennoitsijana Aalto-yliopistossa ja Lahden ammattikorkeakoulussa.
Hänen isä oli alkoholitutkija Kalervo Eriksson ja isoisänsä heraldikko Olof Eriksson. Kuka kukin on -kirja, Otava, 1986

Julkaisuja
 Eriksson, Lauri (2024) Muodonmuutoksia. Parvs: Helsinki
 Eriksson, Lauri (2021) Sumunhimmeä maisema – Polaroideja lähiluonnosta. Parvs: Helsinki
 Suomi Pictures (2001) Nemo: Helsinki
 Bitter & Sweet (2006) Nemo: Helsinki 
 Hirvenvasa ja kerjäläinen – Ihminen ja eläin Suomen muinaisesineissä, Lauri Eriksson, Visa Immonen ja Markus Hiekkanen, Kustannusosakeyhtiö Nemo, 2017
 Eriksson, Lauri (2022) Modernin ytimessä piirtyy sormien marssi: Kimmo Kaivannon yhteiskunnallinen taide 1968–1972. Kimmo Kaivanto: Näkökulmia. Lammi, T. (ed.). Helsinki: Parvs
 Joukkoliikenteen kasvot 2013 - (Vuosikirjatyön kuvitus Vuoden huiput -palkinto)Vuoden huiput, Grafia 

 Lähteet 

 Aiheesta muualla 
 Lauri Erikssonin verkkosivut
 Lauri Eriksson Helsingin yliopiston tutkimusportaalissa
 Lauri Eriksson Otavan sivuilla


Luokka:Suomalaiset valokuvaajat
Luokka:Vuonna 1965 syntyneet
Luokka:Elävät henkilöt